Krisesenter

Et krisesenter er en institusjon som tar imot personer utsatt for vold i nære relasjoner. Klientene kan benytte senteret inntil de har skaffet seg bosted borte fra overgriperen. Fra 1. januar 2010 blir krisesentertilbudet en lovpålagt oppgave i Norge. Loven pålegger alle kommuner i landet ansvar for å tilby sine innbyggere ett eller flere krisetiltak tilsvarende et godt utbygd krisesenter.  Med en overgangsperiode på ett år, legges det statlige tilskuddet til krisesentertiltakene inn i de kommunale rammene. Det betyr at fra 1. januar 2011 står kommunene for 100 % av driftsutgiftene ved landets krisetiltak.  

I Norge er det nå lovbestemt at både kvinner og menn har rett på tilbud fra krisesentre. Det spesifiseres også at tilbudene skal være fysisk adskilt, men det mangler en bedre utdypning av dette. De fleste krisesentre i Norge er tilknyttet paraplyorganisasjonen Krisesentersekretariatet.

 Krisesentre i Norge 
Et krisesenter er en institusjon som tilbyr hjelp til mennesker berørt av vold og seksuelle overgrep gjennom botilbud, praktisk hjelp og tilrettelegging, telefonkontakt, samtaler og utadrettet virksomhet. De fleste krisesenter vil også ta seg av barn som kommer sammen med menn eller kvinner og vil motta oppfølging av personal. Der det er nødvendig vil eksternt personell bli tilkalt for å gi nødvendig hjelp, det være seg barnevernet, psykolog og så videre. 

Krisesentrene i Norge har ulikt perspektiv på volden. Mange ser volden i et kjønnsperspektiv og vil hevde at krisesentrene er åpne kun for kvinner og barn. Andre ser volden i et bredere perspektiv der utøvelse av vold sees som et komplekst problem som må løses på flere plan og på flere nivåer. Krisesentre som jobber ut ifra dette perspektivet har en mer kjønnsnøytral tilnærming til problemkomplekset vold i nære relasjoner. Som en konsekvens av dette tilbyr disse krisesentrene dagsamtaler til menn, og noen har menn ansatt. 

Det finnes 50 krisesentre i Norge. De finansieres med 80 % fra staten og 20 % fra kommunene. Mange krisesentre har i dag fast ansatt personale, men noen har fremdeles hjelp av frivillige.

Krisesentre tilknyttet Krisesentersekretariatet
 Alta krisesenter
 Krisesenteret for kvinner i Bergen
 Bodø Krisesenter
 Drammen interkomm. Krisesenter, Betzy Krisesenter
 Gjøvik Krisesenter
 Harstad Krisesenter
 Indre-Østfold Krisesenter IKS
 Lofoten Krisesenter
 Midt-Troms Krisesenter
 Mosjøen Krisesenter
 Krisesenteret i Moss
 Narvik og omegn Krisesenter
 Nord-Trøndelag Krisesenter
 Orkdal og omegn Krisesenter
 Oslo Krisesenter
 Romerike Krisesenter
 Samisk krise-og incestsenter
 Krisesenteret i Sogn og Fjordane
 Krisesenteret i Stavanger
 Sør-Helgeland Krisesenter
 Krisesenteret for kvinner, Tromsø
 Trondheim Krisesenter
 Krisesenter Vest IKS, avd. Haugesund og avd. Stord 
 Avdeling Odda og omegn Krisesenter
 Stiftelsen Vest Agder Krisesenter
 Vesterålen Krisesenter
 Vest-Finnmark Krisesenter
 Vestfold Krisesenter
 Voss Krisesenter
 Østre-Agder Krisesenter

 Krisesentre tilknyttet Norsk Krisesenterforbund 
Asker og Bærum krisesenter
Stiftelsen Hamar Krisesenter
Krisesenteret for Molde og Omegn IKS
Krise- og incestssenteret i Follo
Krise- og incestsenteret i Fredrikstad
Stiftelsen Hallingdal Krisesenter
Stiftelsen Eva Krisesenter
Krisesenteret i Hønefoss
Glåmdal Krisesenter IKS (Kongsvinger)
Kongsberg Krisesenter
Nordmøre Krisesenter – Kristiansund
Krisesenteret i Telemark

 Uavhengige krisesentre 
 Stiftelsen Krisesenteret Sarpsborg

Norske krisesenterorganisasjoner
Krisesentersekretariatet
Norsk krisesenterforbund

Eksterne lenker
 Krisesentersekretariatet
 Norsk Krisesenterforbund

Kategori:Veiledning
Kategori:Familie
Kategori:Feminisme
Kategori:Vold